Rikunarita-ORG/Wikinium huggingface dataset:
# Foster

Foster ir angļu uzvārds, tā ir vārda *Forster* variācija, kas nozīmē 'tas kurš strādā mežā'. Pastāv versija, ka vārds cēlies no franču valodas vārda *forcetier*, kas nozīmē 'šķēru izgatavotājs'.

2010. gada Amerikas Savienoto Valstu tautas skaitīšanā *Foster* ieņēma 99. vietu pēc uzvārda popularitātes.

*Foster* var būt:

* Fostere — uzvārds sieviešu dzimtē;
* Fosters — uzvārds vīriešu dzimtē;

* Fostera kalns (*Mount Foster*) — kalns Antarktikā.

## Atsauces
# Antisemītisms

**Antisemītisms** ir aizspriedumi vai diskriminējoša attieksme pret ebrejiem kā etnisku grupu. Tas ir viens no rasu šovinisma veidiem.

Antisemītisma rašanās ir saistāma ar Senās Romas impēriju: 70. gadā pēc Jeruzalemes izpostīšanas ebreji bija spiesti doties trimdā. Jaunajās mītnes zemēs ebreji veidoja savas diasporas, kas cieši turējās kopā. Antisemītisma sākotnējais rašanās iemesls bija ebreju atšķirīgā ticība. Vēlāk jau pēc kristietības plašas izplatības sākumā Senajā Romā, bet vēlāk arī Eiropā, pasaulē antisemītisms bija saistīts ar Bībelē aprakstītajiem notikumiem. Viduslaikos ebrejiem bija jādzīvo nošķirti no pārējās sabiedrības speciālos geto. Modernais antisemītisms radās jau 20. gadsimtā, kad parādījās sazvērestības teorijas par ebreju varu, naudu, neierobežoto ietekmi. Visradikālākā antisemītisma izpausme bija Trešā reiha realizētā politika pret ebrejiem, kuras apogejs bija holokausts. Arī mūsdienās antisemītisms ir plaši izplatīts atsevišķu kustību ideoloģijās, arābu valstu retorikā.

## Ārējās saites

* Antisemītisma izpausmes: vēsture un mūsdienas Rīga: Latvijas Cilvēktiesību centrs, 2015
* Официальный советский антисемитизм послесталинского периода
* Russian anti-semitism Arhivēts 2009. gada 3. jūlijā, *Wayback Machine* vietnē.

## Skatīt arī

* Anticionisms
* Cionisms
# Pepsi

Pepsi|  |
| Ražotājs | *PepsiCo* |
| Valsts |  ASV |
| Ražo kopš |
1898. gada |
| Mājas lapa | www.pepsi.com |

Pepsi (tiek stilizēts kā pepsi, iepriekš — **PEPSI**) ir ASV bāzētās kompānijas *PepsiCo* ražots saldināts un gāzēts dzēriens. Dzērienu sāka ražot 1898. gadā ar nosaukumu Brad's Drink (latviešu: *Breda dzēriens*), 1903. gada 16. jūnijā to pārdēvēja par *Pepsi-Cola*, savukārt pašreizējo nosaukumu dzēriens ieguva 1961. gadā. *Pepsi* izgudrotājs Kelebs Bredhems (*Caleb Bradham*) sākotnēji to gatavoja savā mājā Ziemeļkarolīnā. Kopš 1980. gadiem epizodiski notikušas sīvas mārketinga kampaņu cīņas jeb tā sauktie "kolu kari" (*Cola Wars*) starp *Coca-Cola Company* un *PepsiCo Incorporated*.

Latvijā *Pepsi* ražošana ar *PepsiCo* atļauju sākās rūpnīcā "Veldze" īsi pirms 1980. gada Maskavas olimpiskajām spēlēm un turpinājās līdz 1997. gadam, kaut 1994. gadā noslēgtais līgums paredzēja ražošanu turpināt līdz 1999. gadam. 2000. gada vidū ražošanu pārņēma a/s Aldaris, vēlāk to pārtraucot. Atrodama informācija, ka ap 2019. gadu dzērienu ražoja Cido Grupa. Šobrīd (2025. gadā) *Pepsi* pudelēs tiek ražots AS Cēsu alus.

## Skatīt arī

* *Coca-Cola*

## Ārējās saites

* Oficiālā tīmekļa vietne
# Dīns Mārtins[labot | labot pirmkodu]

| **Dīns MārtinsDean Martin* |
| --- |
| Dīns Mārtins 1958. gadā |
| Dzimis |
1917. gada 7. jūnijā  Steubenvila, Ohaio, ASV |
| Miris |
1995. gada 25. decembrī (78 gadu vecumā)  Beverlihilsa, Kalifornija, ASV |
| Nodarbošanās |
dziedātājs, aktieris, komiķis |
| Darbības gadi |
1932—1995 |
| Bērni |
8 |

**Dīns Pols Mārtins** (angļu: *Dean Paul Martin*; dzimis 1917. gada 7. jūnijā, miris 1995. gada 25. decembrī) bija amerikāņu dziedātājs, aktieris un komiķis. Viens no populārākajiem 20. gadsimta vidus izklaidētājiem, kā dēļ saņēmis iesauku *The King of Cool*. Savu karjeru 1946. gadā uzsācis ar komiķi Džeriju Lūisu, veidojot duetu *Martin and Lewis*. Viņi uzstājās naktsklubos, kā arī vairākās radio un televīzijas pārraidēs un kino.

Kad 1956. gadā duets izjuka, Mārtins uzsāka solo karjeru. Pazīstams ar savu draudzību ar māksliniekiem Frenku Sinatru un Semiju Deivisu jaunāko, veidojot izklaidētāju grupu *Rat Pack*. No 1965. līdz 1974. gadam kanālā NBC iznāca Mārtina vadītais skeču šovs *The Dean Martin Show*. Pazīstams kino aktieris, piedalījies tādās filmās kā *Artists and Models* (1955), "Daži vienmēr steidzas" (*Some Came Running*, 1958), *Rio Bravo* (1959), *Ocean's 11* (1960), *Who Was That Lady?* (1960), "Noskūpsti mani, muļķīt" (*Kiss Me, Stupid*, 1964), *What a Way to Go!* (1964), "Iznīcinātāju komanda" (*The Wrecking Crew*, 1968), *Airport* (1970) un "Sacīkstes "Lielgabala lode"" (1981).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Dīns Mārtins.

* *IMDb* profils (angliski)
* *AllMovie* profils (angliski)

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
# Saldā dzīve[labot | labot pirmkodu]

| Saldā dzīve |
| --- |
|  |
| Oriģinālais nosaukums | *La Dolce Vita* |
| Žanrs |
komēdija, drāma |
| Režisors |
Federiko Fellīni |
| Producents | * Džuzepe Amato
* Andželo Ricolli
 |
| Scenārija autors | * Federiko Fellīni
* Enio Flaijano
* Tullio Pinelli
* Brunello Rondi
* Pjērs Paolo Pazolīni
 |
| Galvenajās lomās | * Marčello Mastrojanni
* Anita Ēkberga
* Anuka Emē
* Ivonna Furno
* Alēns Kinī
 |
| Mūzika |
Nino Rota |
| Operators |
Otello Martelli |
| Studija | * *Riama Film*
* *Pathé Consortium Cinéma*
* *Gray Films*
 |
| Izplatītājs | * *Cineriz*
* *Pathé*
 |
| Izdošana | * 1960. gada 5. februāris (Itālija)
 |
| Ilgums |
174 minūtes |
| Valsts | * Itālija
* Francija
 |
| Valoda | * itāļu
* angļu
* franču
* vācu
 |
| Kopējie ienākumi |
19,5 miljoni US$ (ASV) |
| **IMDb profils** |

**"Saldā dzīve"** (itāļu: *La Dolce Vita*) ir 1960. gada Itālijas un Francijas kopražojuma satīriska komēdijdrāmas filma, kuras režisors un viens no scenārija autoriem ir Federiko Fellīni. Filmā galvenās lomas atveido Marčello Mastrojanni, Anita Ēkberga, Anuka Emē, Ivonna Furno un Alēns Kinī.

Filma stāsta par dzeltenās preses žurnālistu Marčello Rubīni (Mastrojanni), kurš septiņu dienu un nakšu laikā satiek dažādus krāšņus 60. gadu Romas personāžus, meklējot mīlestību un laimi. Filmas scenārijs var tikt iedalīts prologā, septiņās epizodēs, starpposmā un epilogā.

"Saldā dzīve" pirmizrāde notika 1960. gada 5. februārī. Filma guva gan lielus komerciālus sasniegumus, gan kritiķu atzinību, neskatoties uz to, ka vairākās valstīs, kā Spānijā un Portugālē, to cenzēja. "Saldā dzīve" saņēma Zelta palmas zaru 1960. gada Kannu kinofestivālā, kā arī Amerikas Kinoakadēmijas balvu kategorijā "Labākie kostīmi". Filma nominēta vēl trim Akadēmijas balvām, tai skaitā "Labākais režisors" un "Labākais oriģinālscenārijs". Filmas panākumi izraisīja pavērsiena brīdi Itālijas un Eiropas kino. "Saldā dzīve" tiek uzskatīta par meistardarbu un vienu no visu laiku labākajām filmām.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Rotten Tomatoes* profils (angliski)
# Biedrība

**Biedrība** ir brīvprātīga personu apvienība, kas nodibināta, lai sasniegtu statūtos noteikto mērķi, kam nav peļņas gūšanas rakstura.

Latvijā biedrība un nodibinājums iegūst juridiskās personas statusu ar brīdi, kad tie ierakstīti biedrību un nodibinājumu reģistrā. Lai dibinātu biedrību, nepieciešami vismaz divi cilvēki. Biedrībai nepieciešama juridiska adrese, uz kuru saņemt ziņas, dokumentus vai citu korespondenci. Biedrības un nodibinājuma nosaukums un simbolika nedrīkst būt pretrunā ar normatīvajiem aktiem un labiem tikumiem, piemēram, tajā nedrīkst ietvert militāra formējuma vai tādas organizācijas vai grupas nosaukumu vai simboliku, kura atzīta par noziedzīgu vai antikonstitucionālu, nosaukums un simbolika nedrīkst radīt pozitīvu attieksmi pret vardarbību. Biedrības nosaukums nedrīkst būt maldinošs, kas tieši vai netieši slēpj tās darbību.

## Biedrības Latvijā

* Latvijas Muzeju biedrība
* Latvijas Ornitoloģijas biedrība
* Rīgas Latviešu biedrība
* Latvijas Neredzīgo biedrība
* Latvijas Mazpulki Arhivēts 2023. gada 13. oktobrī, *Wayback Machine* vietnē.
* Latvijas Antropologu biedrība
* Latvijas Ārstu biedrība

## Atsauces
# Kerzona līnija[labot | labot pirmkodu]

Kerzona līnija (zilā krāsā) aptuveni atbilst mūsdienu Polijas un Baltkrievijas, kā arī Polijas un Lietuvas robežai
**Kerzona līnija** ir demarkācijas līnija starp Polijas Otro republiku un Krievijas Padomju Sociālistisko Republiku, ko 1919. gada Parīzes miera konferencē ierosināja Apvienotās Karalistes ārlietu ministra Džordža Kerzona vadīta darba grupa. To poļi noraidīja un pēc Poļu—padomju kara saglabāja savas robežas līdz Otrajam pasaules karam. 1946. gadā, pēc pasaules kara, Kerzona līnija tika izmantota robežas novilkšanai starp Polijas Tautas Republiku un Padomju Savienību.

Pēc PSRS sabrukuma šī robežlīnija kļuva par robežu starp Poliju, no vienas puses, un Ukrainu un Baltkrieviju, no otras puses.

Pastāvēja divas piedāvātās Kerzona līnijas — A un B.

## Deportācijas

Otrās Polijas Republikas teritorijā dzīvojošās tautas (poļu autoru karte)
Kopš 1945. gada septembra, kad tika noteikta jaunā PSRS un Polijas robeža, Polijas valdība uzsāka ukraiņu piespiedu deportāciju uz PSRS teritoriju. Līdz 1946. gada augustam tika pārcelti aptuveni 483 tūkstoši ukraiņu.

Gandrīz visi citu tautību iedzīvotāji, kas palika Polijā pēc piespiedu pārvietošanas uz PSRS (vairāk nekā 150 000), 1947. gadā operācijas "Visla" ietvaros tika deportēti uz Polijas ziemeļrietumu zemēm.

## Ārējās saites

* Vikikrātuvē par šo tēmu ir pieejami multivides faili. Skatīt: Kerzona līnija.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Ukrainas vēstures enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Suhumi

| Suhumi  |
| --- |
| galvaspilsēta |
| *Аҟəа* სოხუმი *Сухум* |
|  |
|  |
|

|  |
| --- |
|  **Ģerbonis** |

 |
| SuhumiRādīt kartē "Abhāzija"SuhumiRādīt kartē "Gruzija"SuhumiRādīt kartē "Eiropa" |
|
Koordinātas: ﻿ / ﻿ |
| De iure |  Gruzijas daļa |
| Faktiski |  Abhāzija |
| Apdzīvota kopš |
6. gs. p.m.ē. |
| Pilsēta |
1848. g. |
| Administrācija |
|  • Mērs |
Aliass Labahua |
| Platība |
|  • Kopējā |
27 km2 |
| Augstums |
5−140 m |
| Iedzīvotāji
(2018) |
|  • kopā |
65 439 |
|  • blīvums |
2 423,7/km² |
| Laika josla |
MSK (UTC+3) |
| Tālruņu kods |
+995 44хххххх |
| Sadraudzības pilsētas |
|  • Tiraspole |  Piedņestras Moldāvu Republika |
|  • Chinvala |  Dienvidosetija |
|  • Podoļska |  Krievija |
|  |
|  **Suhumi Vikikrātuvē** |

**Suhumi** (krievu: *Сухум*), arī **Akva** (abhāzu: *Аҟəа*) un **Sohumi** (gruzīnu: სოხუმი) ir pilsēta Gruzijā, Melnās jūras krastā, *de facto* neatkarīgās pašpasludinātās Abhāzijas galvaspilsēta. Gruzijas un lielākās daļas starptautiskās sabiedrības acīs pilsēta ir Gruzijas sastāvās esošās Abhāzijas Autonomās Republikas galvaspilsēta.

## Ārējās saites

* Vikikrātuvē par šo tēmu ir pieejami multivides faili. Skatīt: Suhumi.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* UNOMIG Suhumi fotogalerija
# Transports[labot | labot pirmkodu]

Kravas vilciens ar kravas konteineriem Lielbritānijā.
**Transports** ir transporta infrastruktūras, transporta līdzekļu, transporta vadības, ekspluatācijas un apkalpošanas sistēmas kopums, kura uzdevums ir cilvēku un kravu pārvietošana starp dažādām ģeogrāfiskām (teritoriālām) vietām. Transports katrā valstī ir viena no stratēģiski nozīmīgākajām tautsaimniecības nozarēm.

Transporta infrastruktūra parasti ietver ceļus, dzelzceļus (ar dzelzceļu stacijām), jūras un upju (ezeru) ostas, lidostas, kanālus, naftas un gāzes vadus. Savukārt transporta līdzekļi iekļauj dzelzceļa lokomotīves, vagonus, tramvajus, metro vilcienus, kuģus, autobusus, automašīnas, traktorus, vilcējus, iekrāvējus, motociklus, kvadriciklus, skūterus, velosipēdus un citas mašīnas un mehānismus.

Vadības, ekspluatācijas un apkalpošanas sistēmas ietver transporta uzņēmumus, garāžas, stāvvietas, remontdarbnīcas u.c.

## Vēsture

Vēsturiski mehāniskie transporta līdzekļi, līdz ar tiem raksturīgo infrastruktūru, civilizācijas lietošanā ir parādījušies tikai pēdējo apmēram 200 — 250 gadu laikā. Tā, tiek uzskatīts, ka par automobiļu ēras sākumu skaitāms 1769. gads, kad franču izgudrotājs Nikolā Jozefs Kuno (1725-1804), demonstrēja savu tvaika automobili Parīzes Arsenālā. Pastāv arī ziņas, ka pirmais automobilis ar tvaika dzinēju parādījies vēl agrāk — 1672. gadā Ķīnā. par Savukārt, pirmā tvaika lokomotīve parādījās Anglijā 1804. gadā. Arī Džordža Keilija (*George Cayley*) (1773-1857) pirmie lidojumi ar mūsdienu lidmašīnas prototipu aizsākās 1803. gadā.

Visa iepriekšējā cilvēces vēsture ir saistīta pārsvarā ar dzīvnieku (zirgs, ēzelis, kamielis, mūlis, vērsis, suns), vai arī dabas spēku (vējš, ūdens straume) izmantošanu.

## Atsauces
# Bavāriešu valoda

| Bavāriešu valoda *Boarisch* |
| --- |
| Valodu lieto: | Austrija, Vācija, Itālija  |
| Reģions: | Centrāleiropa, Rietumeiropa |
| Pratēju skaits: | 14 miljoni |
| Valodu saime: | indoeiropiešu valodas  ģermāņu valodas   rietumģermāņu valodas    augšvācu valodas     **Bavāriešu valoda**  |
| Rakstība: | latīņu alfabēts (vācu ortogrāfija) |
| Valodas kodi |
| ISO 639-1: | *nav* |
| ISO 639-2: |  |
| ISO 639-3: | bar  |
| Bavāriešu valodas izplatība |
|

**Bavāriešu valoda** (*Boarish*), arī **austriešu—bavāriešu valoda**, ir rietumģermāņu valoda, nereti tiek uzskatīta par vācu valodas dialektu. Izplatīta Austrijā, Bavārijā (Vācijā) un Bolcāno (Itālijā). Bavāriešu valodā runā aptuveni 14 miljoni cilvēku. Izšķir ziemeļu bavāriešu dialektu, centrālo bavāriešu dialektu un dienvidu bavāriešu dialektu.
# iPad[labot | labot pirmkodu]

*iPad*
iPad ir *Apple Inc* izstrādāts planšetdators. Par tā izstrādi tika paziņots 2010. gada 27. janvārī. Tas ietilpst kategorijā starp viedtelefoniem un klēpjdatoriem.

Funkcionalitātes ziņā *iPad* ir salīdzināms ar mazāk jaudīgajiem *iPhone* un *iPod touch*, un tajā tiek lietota tā pati operētājsistēma *iPhone OS*, modificēta. Tam ir 25 cm vairākpieskārienu (*Multi-touch*) displejs ar gaismas diožu fona izgaismojumu, no 16 līdz 64 GB pieejamā zibatmiņa, *Bluetooth*, un 30 kontaktu pieslēgvieta, lai sinhronizētu ar *iTunes* un pieslēgtu aksesuārus.

2015. gada janvārī *Apple* bija pārdevis vairāk nekā 250 miljonus *iPad*, tomēr jau kopš 2013. gada planšetdatora pārdošanas apjomi kritās. 2016. gadā *iPhone* ikmēneša pārdošanas apjoms bija vairākkārtīgi lielāks nekā *iPad* pārdošanas apjoms.

## Skatīt arī

* *Apple* tehnikas uzskaitījums

## Atsauces

## Ārējās saites

* *iPad* oficiālā mājaslapa (angliski)
* Mēs izmēģinājām jauno iPad – pieejamu planšeti, kas noderēs visiem (latviski)
# Filmu žanrs

Vesterns
**Filmas žanrs** ir kinofilmu stilistiska vai tematiska kategorija, kuras pamatā ir stāstījuma elementu līdzības, estētiskā pieeja vai skatītāja emocionālā reakcija uz filmu.

Pamatojoties uz literatūras žanru kritikas teorijām, filmu žanrus parasti definē pēc "nosacījumiem, ikonogrāfijas, darbības vietas, stāstījuma, varoņiem un aktieriem". Filmas var iedalīt arī pēc toņa, tēmas, noskaņas, formāta, mērķauditorijas vai budžeta. Šīs īpašības visspilgtāk izpaužas žanra filmās, kas ir "komerciālas mākslas filmas, kuras atkārtojot un variējot pazīstamus stāstus ar zināmiem varoņiem un pazīstamām situācijām".

Filmas žanrs ietekmē filmu ražošanas stilu un tehnikas izmantošanu, piemēram, atskatu pagātnē un vāja apgaismojuma izmantošanu *film noir* žanra filmās; šausmu filmās saspringts kadrējums; vai vesternu filmām izmantojamie burtu fonti, kas izskatās kā rupji tēsti baļķi. Turklāt žanri pārsvarā ir saistīti ar filmu skaņu celiņiem, piemēram, stīgu orķestri romantiskām melodrāmām vai elektroniskā mūzika zinātniskās fantastikas filmām. Žanrs ietekmē arī to, kā filmas tiek pārraidītas televīzijā, reklamētas un izvietotas video nomas veikalos.

Alans Viljamss izšķir trīs galvenās žanru kategorijas: naratīvo, avangardisko un dokumentālo.

Izplatoties atsevišķiem žanriem, var parādīties arī **filmu apakšžanri**: piemēram, juridiskā drāma kā drāmas apakšžanrs, kas ietver filmas, kurās stāsts notiek tiesas zālē vai tiesā. Apakšžanri bieži ir divu atsevišķu žanru sajaukums; var arī sajaukties šķietami nesaistīti žanri, veidojot hibrīdžanrus, kur populāras kombinācijas ietver romantisko komēdiju un asa sižeta komēdijas filmas. Plašāki piemēri ietver dokufikciju un dokumentālās drāmas, kas apvieno mākslas filmu un zinātnisko (dokumentālo) filmu pamatkategorijas.

Žanri nav fiksēti un tie laika gaitā mainās un attīstās, tostarp daži žanri var gandrīz izzust (piemēram, melodrāma).

Žanri
* šausmu filma
* drāmas filma
* erotiskā filma
* zinātniskās fantastikas filma
* kinokomēdija
* piedzīvojumu filma
* kriminālfilma
* vvangarda un eksperimentālās filma
* vēsturiskā filma
* kara filma
* trillera filma
* mistērijas filma
* romantiskā filma
* vesterns
* asa sižeta filma
* fantastikas filma
* muzikālā filma
* biogrāfiskā filma

## Atsauces

## Ārējās saites

* Filmu žanri vietnē *Internet Movie Database* (angliski)
# Mērija Pikforda

| **Mērija PikfordaMary Pickford* |
| --- |
|  |
| Dzimusi |
1892. gada 8. aprīlī  Toronto, Ontārio, Kanāda |
| Mirusi |
1979. gada 29. maijā (87 gadu vecumā)  Santamonika, Kalifornija, ASV |
| Nodarbošanās |
Aktrise, producente, scenāriste |
| Darbības gadi |
1905—1949 |
|

Apbalvojumi

|  |
| --- |
|  |
| Amerikas Kinoakadēmijas balva |
| * 1929: Labākā aktrise galvenajā lomā ("Koķete")
* 1975: Kinoakadēmijas goda balva
 |

 |

**Mērija Pikforda** (angļu: *Mary Pickford*; dzimusi **Gledisa Mērija Smita** (*Gladys Marie Smith*) 1892. gada 8. aprīlī, mirusi 1979. gada 29. maijā) bija Holivudas aktrise, kas radījusi sievietes — "pelnrušķītes" tēlu.

## Dzīvesgājums

Filmas "Indijas meita" plakāts ar Mēriju Pikfordu galvenajā lomā Rīgas kinoteātrī *Moulin Rouge* (Civis).
Dzimusi 1892. gadā Kanādā. 1919. gada janvārī Pikforda kopā ar Čārliju Čaplinu, Daglasu Fērbenksu un Deividu Vorku Grifitu nodibināja paši savu filmu izplatīšanas uzņēmumu *United Artists*. Bija Kino mākslas un zinātnes akadēmijas dibinātāju vidū.

Pazīstama ar lomām tādās filmās kā "Koķete" (*Coquette*; 1929), *The Poor Little Rich Girl* (1917), *Daddy-Long-Legs* (1919), *Stella Maris* (1918). Par lomu filmā "Koķete" saņēma Amerikas Kinoakadēmijas balvu kā labākā aktrise galvenajā lomā.

1999. gadā Amerikas Kinoinstitūts ierindoja Pikfordu 24. vietā izcilāko sieviešu kino zvaigžņu sarakstā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mērija Pikforda.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Paramount Pictures

| Paramount Pictures Corporation |
| --- |
| *Paramount Pictures* logo |
| Darbības joma |
Filmas |
| Dibināts |
1912. gada 8. maijs (kā **Famous Players Film Company**) 1914. gada 8. maijs (kā **Paramount Pictures**) |
| Dibinātājs |
Ādolfs Zūkors Džese Leskijs Sesils Demills |
| Galvenais birojs |  Holivuda, Kalifornija, ASV |
| Darbības zona |
Visa pasaule |
| Galvenās personas |
Breds Grejs (priekšsēdētājs un izpilddirektors) |
| Ieņēmumi | ▲ 1,2 miljardi US$ (2011) |
| Pamatdarbības ienākumi | ▲ 300 miljoni US$ (2011) |
| Tīmekļa vietne |
paramount.com |

Paramount Pictures Corporation ir filmu ražošanas un izplatīšanas uzņēmums, kas ticis dibināts 1912. gadā. Tas pašlaik pieder vienam no lielākajiem mediju konglomerātiem *Paramount Global*. Šī ir otra vecākā vēl eksistējošā filmu studija pēc *Gaumont Pictures*. Tāpat šī ir pēdējā lielā filmu studija, kuras vadība atrodas Holivudā, Losandželosā. *Paramount Pictures* pastāvīgi tiek ierindota starp lielākajām filmu studijām pēc ieņēmumiem. Uzņēmums ir *Motion Picture Association of America* (MPAA) locekle. Pašreizējais uzņēmuma priekšsēdētājs un izpilddirektors ir Breds Grejs.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Paramount Pictures.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
* Oficiālā tīmekļa vietne (angliski)
* *IMDb* profils (angliski)